paragraph_text: Centar kroz svoj rad doprinosi stvaranju društva jednakih prilika za sve građane, širi svijest o važnosti rodne ravnopravnosti, o ljudskim pravima žena, kao i o pravima drugih ranjivih skupina. Primarni cilj Centra kontinuirano je informiranje i educiranje svih sudionika društvene zajednice, kao i poticanje suradnje među znanstvenicima koji djeluju pri Sveučilištu u Rijeci, na Filozofskom fakultetu u Rijeci, a čiji se znanstveni rad temelji na feminističkim i rodnim teorijama ili ih se dotiče, bez obzira na disciplinu ili područje (primjerice filologija, psihologija, studiji medija i kulture itd.).